འོན་ཀྱང་ཁོང་ལྟ་བུ་ཞིག་གི་སྐད་ཡིག་གཞན་གྱི་ཐོག་ཏུ་རྫོགས་ཆེན་དང་འབྲེལ་བའི་རྩོམ་ཡིག་ཅིག་བྲིས་ན་མང་པོ་ཞིག་གིས་ཆ་འཇོག་བྱེད་ངེས་རེད།ཁོང་གི་ངོས་ནས་ཀྱང་ཆེ་མཐོང་ཡོད་པའི་མཁས་དབང་ཞིག་གི་ཀུན་སྤྱོད་ཀྱི་ཐོག་ནས་རྩོམ་ཡིག་འབྲི་རྒྱུ་ནི་ལྡོག་ཏུ་མེད་པའི་འགན་འཁྲི་རེད།ཡིན་ན་ཡང་བློ་ཕམ་པ་ཞིག་ལ།རྩོམ་ཡིག་འདི་ཐུང་ཐུང་ཞིག་ཡིན་ན་ཡང་མངོན་གསལ་ཅན་གྱི་ནོར་འཁྲུལ་དུ་མ་ཞིག་འདུག་པ་དེས་རྒྱལ་སྤྱིའི་བོད་རིག་པའི་ཞིབ་འཇུག་པ་ཚོར་ཡང་དཔྱད་གཞིའི་བརྡ་ལན་ནོར་བ་ཞིག་སྤྲོད་རྒྱུ་ཡིན་པ་དེར་ང་ཡང་བློ་འཚབ་བྱུང་།